Pakastin paloi ja aiheutti sankasti savua Helsingin päärautatieasemalla, ihmiset evakuoitiin – Juniin pääsee nyt normaalisti

Palo aiheutti vahinkoja Hesburgerin keittiöön, mutta muuten tilanne palautui nopeasti normaaliksi keskiviikkoiltapäivänä.

Helsingin päärautatieasemalla paloi keskiviikkona puoliltapäivin. Pelastuslaitoksen mukaan tulessa oli pakastin Hesburgerin keittiössä.

Asema tyhjennettiin ihmisistä. Ulos tulvi paljon savua. Palo saatiin kuitenkin sammutettua nopeasti ja asemaa alettiin tuulettaa.